अभी तक शहरी क्षेत्र में होने वाले भवन निर्माण के लिए नक्शा पास कराने की अनिवार्यता है। इसका जिम्मा संबंधित विकास प्राधिकरण को दिया गया है। निर्माण चाहे रिहायशी भवन का हो या व्यवसायिक सभी का नक्शा पास कराना जरूरी है। नक्शा पास कराने की अनिवार्यता के पीछे शासन की मंशा भवन निर्माण को सुव्यवस्थित कराना है। शहरी क्षेत्र में तो कुछ लोग जागरुक होकर नक्शा पास कराने के बाद ही निर्माण कराने लगे हैं लेकिन ग्रामीण इलाकों में ऐसा नहीं है। गांव में बेतरतीब ढंग से भवन निर्माण कराए जा रहे हैं। इसी कारण गांव में विकास कार्य कराने में दिक्कतें आती हैं।